5 หุ้น SET100 วิ่งสวนตลาด หลังดิ่งหนักหลุด 1,580 จุด
5 หุ้น SET100 วิ่งสวนตลาด หลังดิ่งหนักหลุด 1,580 จุด โดย ณ เวลา 15.10 น. อยู่ที่ 1,573.49 จุด ลดลง 20.05 จุด หรือ 1.26% มูลค่าซื้อขายที่ 6.06 หมื่นล้านบาท
5 หุ้น SET100 วิ่งสวนตลาด หลังดิ่งหนักหลุด 1,580 จุด โดย ณ เวลา 15.10 น. อยู่ที่ 1,573.49 จุด ลดลง 20.05 จุด หรือ 1.26% มูลค่าซื้อขายที่ 6.06 หมื่นล้านบาท
16 มิ.ย. 2565

ผู้สื่อข่าวรายงานว่า ดัชนีตลาดหุ้นไทยภาคบ่ายวันนี้ (16 มิ.ย.56) ปรับตัวในแดนลบต่อเนื่อง โดย ณ เวลา 15.10 น. อยู่ที่ 1,573.49 จุด ลดลง 20.05 จุด หรือ 1.26% มูลค่าซื้อขายที่ 6.06 หมื่นล้านบาท เนื่องจากรับแรงขายหุ้นขนาดใหญ่ ตอบรับความกังวลการปรับขึ้นอัตราดอกเบี้ยของธนาคารกลางสหรัฐ (เฟด) ครั้งล่าสุดถึง 0.75% จะกดดันให้ธนาคารกลางทั่วโลกต้องเร่งปรับขึ้นดอกเบี้ยตาม และวิตกว่าเศรษฐกิจสหรัฐอาจเข้าสู่ภาวะถดถอย
จากปัจจัยดังกล่าวส่งผลให้มีแรงเทขายในหุ้นขนาดใหญ่ออกมาอย่างหนัก ขณะเดียวกันยังมีหุ้น SET100 ที่ปรับตัวแข็งแกร่งกว่าตลาดติดลบ โดยมีทั้งหมด 5 ตัว ประกอบด้วย KEX ,TVO ,MAJOR ,CENTEL,TISCO ดังตารางประกอบ 

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้รีบาวด์ตามตลาดหุ้นในต่างประเทศ หลังเฟดปรับขึ้นอัตราดอกเบี้ย 0.75% ตามที่ตลาดคาด ขณะเดียวกันนายเจอโรม พาวเวล ประธานเฟด ก็ได้ส่งสัญญาณว่าเฟดมีแนวโน้มที่จะปรับขึ้นอัตราดอกเบี้ยอีก 0.50% หรือ 0.75% ในการประชุมเดือน ก.ค.นี้ ถือเป็นปัจจัยบวกต่อตลาดเมื่อเฟดมีความชัดเจน
อย่างไรก็ตามตลาดยังคงกังวลภาวะเงินเฟ้อที่อยู่ในระดับสูง รวมถึงเงินบาทอ่อนค่าสุดในรอบเกือบ 6 ปี ทำให้เริ่มเห็นการเทขายทำกำไรจากการรีบาวด์ในช่วงแรก
สำหรับแนวโน้มช่วงบ่าย นายกรภัทร คาดว่า ตลาดน่าจะแกว่งตัวไซด์เวย์ในกรอบแนวรับที่ 1,580 จุด แนวต้าน 1,606-1,610 จุด
ด้านบล.กสิกรไทย ประเมินบ่ายนี้ SET มีความเสี่ยงที่จะเกิดการอ่อนแรงลงต่อ โดยมีระดับแนวรองรับแรกที่บริเวณ 1,580 จุด และมีระดับแนวรองรับถัดไปที่บริเวณ 1,565 จุด ขณะที่ด้านแนวต้านอยู่ที่บริเวณ 1,600 จุดและ 1,610 ตามลำดับ
ขณะที่นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ดัชนี SET ในช่วงต้นภาคบ่ายปรับตัวลดลงแรง คาดมาจากความกังวลว่าธนาคารกลางทั่วโลกจะเร่งปรับขึ้นดอกเบี้ยตามเฟดเพื่อควบคุมเงินเฟ้อที่เร่งตัว แม้ว่าเมื่อคืนนี้เฟดจะปรับขึ้นดอกเบี้ยตามคาดที่ 0.75% แต่ส่งสัญญาณขึ้นดอกเบี้ยแรงต่อเนื่อง ทำให้ตลาดกลับมากังวลในปัจจัยดังกล่าวอีกครั้ง ทำให้เมื่อดัชนีรีบาวด์ช่วงต้นภาคเช้าจึงมีแรงขายออกมากดดัน โดยเฉพาะช่วงบ่ายมีแรงขายออกกลุ่ม Big Cap ออกมามาก กดดันให้ตลาดปรับลงแรง และตลาดหุ้นยุโรป และดัชนีดาวโจนส์ฟิวเจอร์สก็ย่อตัวลงเช่นเดียวกัน